Diari Oficial de la Generalitat Valenciana


Sumari del DOGV 9789, del 15-02-2024 (2024/1196)

RESOLUCIÓ de 5 de febrer de 2024, del conseller d'Educació, Universitats i Ocupació, per la qual es fixen els preus màxims, per a l'any 2024, dels servicis de residència de temps lliure de la Generalitat, i es determinen els períodes de funcionament, dates de les temporades altes i especials, i torns de la temporada alta d'estiu.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9789

Data del DOGV
:   15-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1196


Data del document
:   05-02-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * fixació de preus

RESOLUCIÓ de 5 de febrer de 2024, del conseller d'Educació, Universitats i Ocupació, per la qual es fixen els preus màxims, per a l'any 2024, dels servicis de residència de temps lliure de la Generalitat, i es determinen els períodes de funcionament, dates de les temporades altes i especials, i torns de la temporada alta d'estiu. [2024/1196]  
L'article 3 de l'Ordre de 8 d'abril de 1998, de la Conselleria d'Ocupació, Indústria i Comerç, per la qual s'establix el règim de funcionament i estades de les residències de temps lliure de la Generalitat, disposa que els preus màxims dels servicis prestats per estes seran autoritzats amb caràcter anual mitjançant la resolució corresponent.  
  
D'altra banda, l'article 12, relatiu al període de funcionament, fixa com a temporada especial en la residència del Puig de Santa Maria la setmana de festes de Sant Josep, i afig que, per resolució del conseller competent, podrà estendre's este caràcter a altres dates. Així mateix, disposa que les dates que comprén la temporada alta i els torns en què es dividisca podran ser modificades seguint el mateix procediment.  
  
La present resolució determina els preus màxims corresponents a la prestació de servicis per a l'exercici 2024, ateses les dades publicades per l'Institut Nacional d'Estadística sobre la variació dels índexs de preus al consum des de l'última actualització duta a terme per a l'exercici 2023, i es determinen els períodes de funcionament, dates de les temporades altes i especials i torns de la temporada alta d'estiu de la residència del Puig de Santa Maria.  
  
Per tot el que s'ha exposat, vist l'informe proposta de la Subdirecció General de Relacions Laborals de la Direcció General de Treball, Cooperativisme i Seguretat Laboral, resolc:  
  
Primer  
Autoritzar el concessionari de la residència de temps lliure de la Generalitat del Puig de Santa Maria a percebre, pels servicis que preste als usuaris l'any 2024, els preus màxims que es determinen en l'annex de la present resolució.  
  
Segon  
Les dates en les quals ha de regir la temporada especial corresponent a les Falles i a la Setmana Santa de 2024 són les següents:  
- Setmana de Falles: comprén del 13 al 19 de març.  
- Setmana Santa: comprén des del Divendres Sant fins al Dilluns de Pasqua (del 29 de març a l'1 d'abril).  
  
Tercer  
Les dates que comprenen les temporades altes són les següents:  
- Estiu: s'establix entre els dies 1 de juny i 30 de setembre.  
- Nadal: S'establix des del dia 24 de desembre fins al dia 6 de gener.  
El període de temporada alta d'estiu es distribuirà de dues formes, atesa la duració dels torns:  
- Per als períodes compresos entre els dies 1 i 30 de juny, i 11 i 30 de setembre, s'establix una estada amb duració mínima de 3 dies i màxima de 15.  
- El període comprés entre el dia 1 de juliol i el dia 11 de setembre, es distribuirà en torns de 10 dies, segons la taula següent:  
Torn 1. De l'1 a l'10 de juliol.  
Torn 2. De l'11 al 20 de juliol.  
Torn 3. Del 21 al 31 de juliol.  
Torn 4. De l'1 a l'10 d'agost.  
Torn 5. De l'11 al 20 d'agost.  
Torn 6. Del 21 al 31 d'agost.  
Torn 7. De l'1 a l'10 de setembre.  
  
Quart  
La present resolució es publicarà en el Diari Oficial de la Generalitat Valenciana.  
  
València, 5 de febrer de 2024.- El conseller d'Educació, Universitats i Ocupació: José Antonio Rovira Jover.  
  
  
  
ANNEX  
Preus màxims autoritzats que podrà percebre el concessionari de la residència de temps lliure del Puig de Santa Maria l'any 2024  
  
Preus per servicis d'estades en règim de pensió completa:  
  
1) Preus que regiran en la temporada baixa/mitjana:  
- 43,22 euros, per persona i dia, en habitació de dues o més places ocupades  
- 60,34 euros, per persona i dia, en habitació d'ocupació individual.  
  
2) Preus que regiran en les temporades altes i especials establides:  
- 55,99 euros, per persona i dia, en habitació de dues o més places ocupades.  
- 76,18 euros, per persona i dia, en habitació d'ocupació individual.  
  
3) Preus pels altres servicis:  
Servicis de restauració a no residents:  
- Abonament setmanal: 179,07 euros.  
- Abonament diari: 27,89 euros.  
- Desdejuni: 2,93 euros.  
- Dinar: 14,79 euros.  
- Sopar: 12,98 euros.  
  
Servici de bugaderia: 8,03 euros.  
Garatge: 5,98 euros.  
  
Els preus fixats segons la relació anterior no inclouen les consumicions de cafeteria, servicis discrecionals d'animació, ni altres activitats d'oci en què participen voluntàriament els residents, organitzades per estos o concertades amb el concessionari de la residencia o amb empreses turístiques.  
A tots els preus es repercutirà l'Impost sobre el Valor Afegit (IVA) corresponent al tipus impositiu vigent en el moment del naixement de l'obligació de pagament del servici.  
  
4) Descomptes a aplicar als preus anteriors:  
En totes les temporades:  
- Xiquets i xiquetes menors de 2 anys complits, en habitació amb els seus responsables: exempts.  
- Xiquets i xiquetes de 2 fins a 12 anys (inclosos), en habitació amb els seus responsables: 50 %.  
  
En temporada mitjana/baixa:  
- Grups de 25 o més persones, adultes o majors de 12 anys: 10 %.  
- Persones majors de 60 anys o amb diversitat funcional: 15 %.  
  
5) Recàrrecs:  
- Servicis de restauració en diumenges i festius, a no residents que no tinguen abonament: 10 %.  
- Estades de duració inferior a tres dies, en temporada mitjana-baixa i Nadal: 20 %.